CELEX: 62012CB0579
Language: da
Date: 2012-12-11 00:00:00
Title: Sag C-579/12 RX: Domstolens beslutning (Afdeling med Ansvar for Beslutninger om Fornyet Prøvelse) af 11. december 2012 om fornyet prøvelse af Rettens dom (Appelafdelingen) afsagt den 8. november 2012 i sag T-268/11 P, Kommissionen mod Strack

9.3.2013   
            
            
               DA
            
            
               Den Europæiske Unions Tidende
            
            
               C 71/6
            
         Domstolens beslutning (Afdeling med Ansvar for Beslutninger om Fornyet Prøvelse) af 11. december 2012 om fornyet prøvelse af Rettens dom (Appelafdelingen) afsagt den 8. november 2012 i sag T-268/11 P, Kommissionen mod Strack
   (Sag C-579/12 RX)
   (2013/C 71/10)
   Processprog: tysk
   
      Parter i sagen for Retten
   
   
      Sagsøger: Europa-Kommissionen
   
      Den anden part i sagen: Guido Strack
   
      Spørgsmål, der er genstand for fornyet prøvelse
   
   Den fornyede prøvelse vedrører spørgsmålene om, hvorvidt den af Den Europæiske Unions Ret afsagte dom af 8. november 2012, sag T-268/11 P, Kommissionen mod Strack, henset til Domstolens retspraksis vedrørende ret til årlig betalt ferie som et princip i Unionens sociallovgivning, der ligeledes er fastsat i artikel 31, stk. 2, i Den Europæiske Unions charter om grundlæggende rettigheder og navnlig omhandlet i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (1), påvirker EU-rettens ensartede anvendelse eller sammenhæng derved, at Retten som appelinstans har fortolket:
   
               —
            
            
               artikel 1e, stk. 2, i vedtægten for tjenestemænd i Den Europæiske Union således, at den ikke dækker forskrifterne om tilrettelæggelse af arbejdstiden i direktiv 2003/88 og, bl.a., årlig betalt ferie, og
            
         
               —
            
            
               efterfølgende, artikel 4 i bilag V til nævnte vedtægt således, at den indebærer, at ret til overførsel af årlig ferie ud over den grænse, som er fastsat i nævnte bestemmelse, kun kan tildeles i tilfælde af en forhindring, som har sammenhæng med tjenestemandens virksomhed som følge af udøvelsen af tjenesten.
            
         De berørte, der er omhandlet i artikel 23 i statutten for Den Europæiske Unions Domstol, og parterne i sagen for Den Europæiske Unions Ret opfordres til at indgive deres skriftlige bemærkninger om disse spørgsmål til Den Europæiske Unions Domstol inden for en frist på en måned fra forkyndelsen af denne beslutning.
   
      (1)  DO L 299, p. 9.